Man in hof wat tweejarige keelaf snyArgieffoto Kgabo Masiya, die 32-jarige man van Limpopo wat daarvan verdink word dat hy verlede week glo ŉ tweejarige seuntjie keelaf gesny het met ŉ gebreekte bottel, het Dinsdag vlugtig in die Polokwane-landdroshof verskyn. Masiya is nie gevra om te pleit nie, en die saak is uitgestel tot 11 Junie vir Masiya om ŉ regsverteenwoordiger te kry. Masiya is Sondag deur die Limpopo-polisie in hegtenis geneem nadat hy die polisie vir byna ŉ week lank ontduik het. Hy is by ŉ familielid se huis in Moletjie, buite Seshego in Polokwane, vasgetrek. Maroela Media het verlede week Woensdag berig die verdagte het glo sy meisie (27) se tweejarige kind teen ŉ muur gestamp en hom keelaf gesny met ŉ gebreekte bottel. Die man het glo ook ŉ tienerseun in die kop gesteek toe hy probeer ingryp het. Die seuntjie het verlede week Dinsdag in die hospitaal aan sy beserings beswyk. Die tienerseun is by dieselfde hospitaal behandel en is intussen ontslaan. – SAPA Lees ook: Man vas wat tweejarige keelaf sny Man soek na hy tweejarige keelaf sny